20/05/2016 | Administración LocalMunicipal
Muxía
Aprobación de modificación de bases de execución

ANUNCIO O Pleno da Corporación, en sesión celebrada o día 26 de febreiro de 2016, aprobou inicialmente o expediente de “Modificación bases execución do orzamento 2016”. Segundo o previsto nos arts.169 e 177.2 do RDL 2/2004, polo que se aproba o Texto Refundido da Lei Reguladora das Facendas Locais, este acordo inicial expúxose ao público durante o prazo de 15 días hábiles dende a súa publicación no BOP núm.49 do día 14 de marzo de 2016. Dado que durante dito prazo non se presentaron reclamacións contra o acordo inicial, e de conformidade co previsto no artigo 169.3 do RDL 2/2004, publícase o texto íntegro da modificación aprobada aos efectos da súa aprobación definitiva e entrada en vigor: Base 32.ª En aplicación do disposto nos artigos 176 do TRLRFL, 26 do Real Decreto 500/1990 e 60.2 do Real Decreto 500/1990, os gastos que a continuación se describen, e sempre e cando se correspondan con facturas ou outros xustificantes de gasto rexistrados no concello durante os meses de xaneiro e febreiro de cada anao, poderán ser aprobados segundo o especificado nos seguintes parágrafos, sempre e cando estemos ante gastos debidamente adquiridos no exercicio anterior. De xeito tal que en tales casos non estaremos ante un recoñecemento extraxudicial de créditos senon ante gastos que non foron indebidamente adquiridos.1.–Serán recoñecidos polo alcalde ou a Xunta de Goberno Local (segundo as distribucións de competencias) aqueles gastos realizados no exercicio económico anterior cando no orzamento dese exercicio existise crédito para os mesmos. Isto determinarase descontando ao crédito dispoñible a nivel de vinculación xurídica ao peche do exercicio, os recoñecementos que se propoñen no mesmo nivel de vinculación xurídica (por orde de tramitación). Será requisito que exista crédito adecuado á natureza do gasto no orzamento do exercicio en curso, determinándose pola alcaldía (ou concelleiro/a responsable da área) que a dita aplicación ao orzamento non suporá perturbación nos servizos e subministros que se deban imputar ao exercicio, cando tales gastos non conten con consignación específica no orzamento vixente.2.–No caso de subministros que facturan con desfase de dous meses, o recoñecemento correspóndelle ao alcalde, sempre e cando a factura fose emitida no mes de decembro ou con posterioridade. E sempre e cando resulte que a cada orzamento impútanse os gastos dun ano completo.3.–No caso de gastos de tracto sucesivo (facturas de subministro eléctrico, SOGAMA, electricidade, teléfonos, etc) efectuados no exercicio inmediatamente anterior, cando a propia natureza dos mesmos determine que as facturas ou documentos xustificativos da realización das prestacións non sexan aportados dentro do ano natural en que fora efectuado o gasto, o recoñecemento correspóndelle ao alcalde, sempre e cando resulte que a cada orzamento impútanse os gastos dun ano completo.4.–Noutros casos tramitarase un expediente de recoñecemento extraxudicial de créditos, que se someterá a aprobación do Pleno municipal. Contra a aprobación definitiva poderá interpoñerse recurso contencioso-administrativo, segundo o disposto no artigo 171 do RDL 2/2004, de 5 de marzo, no prazo de dous meses, contados a partir do día da aprobación definitiva. Muxía, 7 de abril de 2016. O alcalde Félix Porto